
Notes prèvies

1. Els contractes de lloguer de finca urbana es regeixen per la Llei estatal 29/1994, de 24 de novembre, d’arrendaments urbans (LAU), la qual defineix aquests contractes com “els dedicats a satisfer la necessitat d’habitatge permanent de l’arrendatari, el seu cònjuge o els seus fills dependents” (punt 3 del preàmbul).

2. A partir la STC 79/2024 i les resolucions posteriors podríem dir que el nucli civil de la LAU deixa un marge autonòmic escàs en relació amb, per exemple, els terminis del contracte. Per la seva banda, la CAIB podria regular o modificar: 
a) El preu del lloguer: l’Estat ha creat l’índex de referència, i el TC ha dit que l’eina és constitucional però voluntària. Per ara, a la CAIB no s’accepta la declaració de zones tensionades parcials. És un dret autonòmic que està “adormit”, però és plenament executable. 
Tanmateix, d’acord amb la funció social de la propietat, l’article 2.o) de la Llei 5/2018, d’habitatge de les Illes Balears, estableix que la política d’habitatge ha de protegir la llar habitual i evitar-ne la pèrdua per increments desmesurats de la renda.
Aquest principi impedeix imposar pujades de preu abusives o no previstes per la norma. Qualsevol clàusula que ho intenti és nul·la de ple dret (art. 6 LAU), a fi de garantir que la renda només s’ajusta mitjançant les actualitzacions anuals oficials.
b) Pot redefinir la figura del “gran tenidor”: el TC ha avalat que es pugui abaixar el llistó de 10 a 5 pisos.
c) Pot endurir les sancions i inspeccions de fiances (IBAVI): el TC reconeix que l’organització i la custòdia de les fiances és matèria de la CA.
d) El lloguer en sòl rústic i habitatges “fora d’ordenació”. l’Estat protegeix l’estabilitat del llogater (LAU), però la CA protegeix el territori (LUIB).





CONTRACTE D’ARRENDAMENT DE FINCA URBANA O D’HABITATGE PERMANENT



.................. (lloc), ............... (data)



REUNITS

D’una banda, el Sr./Sra. ..............., major d’edat, d’estat civil ..............., veí/ïna de ..............., amb domicili a ............... i amb DNI ............... (d’ara endavant, la part arrendadora).

A efectes de comunicacions i com a complement al domicili indicat, la part arrendadora també assenyala l’adreça electrònica[footnoteRef:2] ...............@............... i el número de telèfon ................... . [2:  Vegeu l’art. 4.6 LAU. ] 


De l’altra, el Sr./Sra. ..............., major d’edat, d’estat civil[footnoteRef:3] ..............., veí/ïna de ..............., amb domicili a ............... i amb DNI ............... (d’ara endavant, la part arrendatària). [3:  Interessant indicar-ho a l’efecte de negociar, si escau, sobre eventuals drets de subrogació del cònjuge o la parella estable o de fet. ] 


A efectes de comunicacions, a més de l’immoble que és objecte d’aquest contracte, la part arrendatària assenyala l’adreça electrònica ...............@............... i el número de telèfon ............... .

Totes dues parts intervenen en nom i dret propis.
Totes dues parts es reconeixen[footnoteRef:4] la capacitat necessària legalment per subscriure aquest contracte d’arrendament, i amb el seu consentiment exprés, [4:  És una clàusula d’estil que, malgrat això, no deixa de tenir la seva complexitat. De manera que, quan hi hagi situacions de dubte, les dues parts han de facilitar-se la prova que acrediti que compleixen tots els requisits de capacitat.] 






EXPOSEN 


1. Que la part arrendadora és propietària (o posseïdora legítima)[footnoteRef:5] de l’immoble objecte d’aquest contracte, i en cedeix l’ús i el gaudi a la part arrendatària perquè el destini a habitatge permanent.  [5:  No cal ser propietari per subscriure aquest contracte. Un usufructuari i altres titulars d’un dret de gaudi també poden subscriure’l (art. 480 del Codi civil espanyol). La duració del contracte, sempre que el propietari no hagi concorregut a la formalització del contracte, se sotmet a la duració de l’usdefruit o els altres drets de gaudi similars. Per aquest motiu, és millor que hi hagi una autorització expressa o la concurrència efectiva del propietari a la formalització del contracte, especialment a l’efecte de protegir la seguretat jurídica de la persona arrendatària. ] 


L’immoble es troba lliure de llogaters i ocupants.

2. Que la part arrendatària està interessada a usar l’immoble descrit en aquest contracte per destinar-lo exclusivament a la seva residència habitual i permanent, i, en acabar l’arrendament, assumeix l’obligació de retornar-lo en l’estat en el qual el va rebre. 

3. Que totes dues parts subscriuen aquest contracte d’arrendament d’habitatge sobre la finca urbana identificada a continuació, de conformitat amb l’article 4.2 de la Llei 29/1994, de 24 de novembre, d’arrendaments urbans (LAU).

Aquest contracte es regeix de manera imperativa pel que disposen els títols I i II de la LAU, per la voluntat de les parts manifestada en les clàusules d’aquest document (sempre que no contradiguin la dita Llei) i, supletòriament, pel que disposa el Codi civil.


CLÀUSULES CONTRACTUALS


Clàusula 1. Objecte del contracte
És objecte d’aquest contracte l’immoble següent: ............... . 

(Descriviu, en termes generals, la finca en qüestió i indiqueu-ne l’adreça). 

(Opció 1: immoble urbà) 
Immoble situat a la població de ..............., a ............... (adreça), amb referència cadastral número ............... . L’immoble compta amb cèdula d’habitabilitat vigent número ..............., la qual determina una capacitat d’ocupació màxima de ..............., de conformitat amb el Decret 145/1997, de les Illes Balears (o no compta amb cèdula d’habitabilitat). Compta amb el certificat d’eficiència energètica número ............... (si escau).

(Opció 2: immoble rústic)
Finca rústica i edificació destinades a habitatge situades a la població de ..............., coneguda com a ..............., a ............... (ubicació), amb referència cadastral rústica número ............... . L’immoble compta amb cèdula d’habitabilitat vigent número ..............., la qual determina una capacitat d’ocupació màxima de ..............., de conformitat amb el Decret 145/1997 de les Illes Balears (o no compta amb cèdula d’habitabilitat). Compta amb el certificat d’eficiència energètica número ............... (si escau). 

L’immoble està equipat amb el mobiliari, les instal·lacions i els equips adequats per a la conservació, l’elaboració i el consum d’aliments i begudes, en condicions que en permetin l’ocupació immediata. 

Com a annex d’aquest contracte hi ha l’inventari del mobiliari, els petits electrodomèstics i els altres estris que la part arrendadora posa a disposició de la part arrendatària. 

La part arrendatària reconeix la veracitat i la certesa de l’inventari esmentat i es compromet a retornar, quan correspongui, la possessió de l’immoble i tot el mobiliari en la seva integritat i en l’estat normal de conservació. 

Clàusula 2. Finalitat o causa del contracte
La finalitat per a la qual les parts subscriuen aquest contracte és la d’habitatge permanent.

La part arrendadora cedeix en lloguer a la part arrendatària l’immoble descrit, el qual s’ha d’utilitzar exclusivament com a habitatge permanent i habitual de la part arrendatària. Queda prohibit expressament qualsevol canvi d’ús, així com l’exercici de qualsevol activitat comercial, industrial, professional, artesanal o d’oficina que en desvirtuï la finalitat residencial de conformitat amb la Llei 5/2018, de les Illes Balears. 

Clàusula 3. Renda, actualització i fiança
La renda queda fixada en ............... € mensuals i s’ha de pagar per transferència bancària els primers cinc dies de cada mes al número de compte següent que facilita la part propietària: ............... (sucursal i IBAN).

El preu de l’arrendament inclou les despeses generals de l’immoble, els tributs, les càrregues i la resta de responsabilitats no susceptibles d’individualització.

La part arrendatària ha d’acreditar el pagament de la renda de manera suficient mitjançant el justificant de transferència que correspongui, i la part arrendadora té/no té l’obligació d’expedir-ne el rebut. 

3.1. Despeses de subministraments
Les despeses derivades dels serveis i subministraments de l’habitatge que comptin amb comptador individual (llum, aigua de xarxa, gas, telèfon, etc.) són a càrrec exclusiu de la part arrendatària, que ha d’abonar els rebuts corresponents. 

(Opcional) 
La part arrendatària ha de reemborsar a la part arrendadora, per transferència bancària al compte bancari ............... (sucursal i IBAN), les despeses derivades del consum dels serveis de subministrament de llum i aigua —la titularitat dels quals es manté a nom de la part arrendadora— abonades per la part arrendadora, un cop aquesta hagi exhibit a la part arrendatària les factures que corresponguin. 

3.2. Actualització de la renda
L’actualització de la renda es realitza anualment en la data en què es compleixi cada any de vigència del contracte, d’acord amb l’article 18 de la LAU, aplicant l’índex d’actualització definit per l’Institut Nacional d’Estadística o el límit legalment aplicable en cada moment.[footnoteRef:6] [6:  La renda es pot actualitzar a la finalització de cada any de vigència de conformitat amb el topall legal i la normativa aplicable en cada moment. En un lloguer d’habitatge permanent, els índexs d’actualització de la renda venen marcats per normativa imperativa. Per exemple, a l’índex d’actualització del lloguer que fixa, a partir de 2025, el Govern espanyol, mitjançant l’Institut Nacional d’Estadística. És un índex de referència que té un valor que és “el mínim valor entre la taxa de variació anual de l’IPC, la taxa de variació anual de la inflació subjacent i la taxa de variació anual mitjana ajustada”, elaborada segons el que preveu la metodologia aprovada. Vegeu la resolució de 18 de desembre de 2024, de la Presidència de l’Institut Nacional d’Estadística, per la qual es defineix l’índex de referència per a l’actualització anual dels contractes d’arrendament d’habitatge (BOE núm. 306, de 20 de desembre de 2024, p. 175635).] 


3.3. Salvaguarda normativa
En la data de signatura d’aquest contracte, l’habitatge no es troba en una zona declarada de mercat residencial tensionat. 

Si durant la vigència d’aquest contracte o de les seves pròrrogues la comunitat autònoma de les Illes Balears o l’ajuntament corresponent declarés la zona com a tensionada, l’aplicació de qualsevol limitació legal sobre la renda o la seva actualització s’ha d’ajustar estrictament al que disposi la normativa d’aplicació imperativa en aquell moment.



3.4. Fiança
La part arrendatària ha de lliurar a la part arrendadora una mensualitat en concepte de fiança per fer front als danys i perjudicis que ocasioni la part arrendatària i als incompliments d’aquesta. 

Després de la signatura d’aquest contracte, la part arrendatària lliura, per transferència bancària, l’import d’una mensualitat de renda (............... €) en concepte de fiança legal obligatòria per a habitatge habitual. 

En compliment de la Llei 5/2018, de l’habitatge de les Illes Balears, (art. 58), les parts acorden que la part arrendadora ha de dipositar l’import d’una mensualitat exigit en concepte de fiança legal a l’Institut Balear de l’Habitatge (IBAVI) dins el termini legal establert. La part arrendatària presta el seu consentiment exprés per a la comunicació de les seves dades personals a l’organisme públic esmentat a l’efecte del registre oficial del contracte.

Clàusula 4. Durada
El contracte té una durada de ............... anys (normalment un any), a comptar des de la data de la signatura. 

De conformitat amb la Llei d’arrendaments urbans, aquest contracte s’ha de prorrogar obligatòriament per terminis anuals fins a un màxim de cinc anys, a menys que la part arrendatària manifesti amb trenta dies d’antelació a la data de venciment de cada anualitat la seva voluntat de no renovar-lo.

Un cop transcorregut aquest termini mínim, si cap de les parts notifica a l’altra la seva voluntat de no renovar-lo (amb quatre mesos d’antelació la part arrendadora i dos mesos la part arrendatària), el contracte es prorroga anualment per un màxim de tres anys més, d’acord amb l’article 10 de la LAU.

(Opcional)
4.1. Excepció a la pròrroga legal per necessitat de l’habitatge
De conformitat amb el que estableix l’article 9.3 de la LAU, es fa constar expressament que no escau la pròrroga obligatòria d’aquest contracte si, un cop transcorregut el primer any de durada, la part arrendadora comunica a la part arrendatària que té la necessitat de destinar l’habitatge a habitatge permanent per a ella mateixa o per als seus familiars de primer grau de consanguinitat o per adopció, o per al seu cònjuge en cas de sentència ferma de separació, divorci o nul·litat matrimonial.

Perquè aquesta excepció sigui eficaç, la part arrendadora ha de notificar a la part arrendatària aquesta necessitat amb un mínim de dos mesos d’antelació a la data en què es necessiti l’habitatge, i n’ha d’especificar clarament la causa o la motivació. La part arrendatària estarà obligada a lliurar l’immoble en el termini indicat.

(Opcional) 
4.2. Drets de desistiment de la part arrendatària

(Opció 1) 
De conformitat amb l’article 11 de la LAU, la part arrendatària pot desistir del contracte d’arrendament un cop hagin transcorregut almenys sis mesos des de la seva formalització, sempre que ho comuniqui a la part arrendadora amb una antelació mínima de trenta dies.

En aquest cas, la part arrendatària ha de lliurar la finca lliure de béns, estris i efectes personals de la seva propietat, sense que es generi cap dret d’indemnització a favor de cap de les parts.

(Opció 2)
La part arrendatària pot desistir del contracte un cop transcorreguts els primers sis mesos de la seva vigència, notificant-ho a la part arrendadora amb una antelació mínima de trenta dies.

En cas de fer ús d’aquest dret de desistiment, les parts pacten expressament, a l’empara de l’article 11 de la LAU, que la part arrendatària ha d’indemnitzar la part arrendadora amb una quantitat equivalent a una mensualitat de la renda en vigor per cada any del contracte que quedi per complir, o la part proporcional en cas de períodes inferiors a un any.

Clàusula 5. Normativa i limitacions específiques segons la naturalesa del sòl

(Opció 1: l’immoble es troba en sòl urbà)
Clàusula 5.1. Prohibició absoluta de lloguer turístic i sotsarrendament
Queda totalment prohibit el sotsarrendament, total o parcial, de l’habitatge, així com la cessió d’ús o de l’habitabilitat per qualsevol títol. De manera específica, es prohibeix destinar l’immoble a la comercialització turística, estades de curta durada o qualsevol activitat anàloga regulada per la Llei de turisme de les Illes Balears. L’incompliment d’aquesta clàusula és motiu de rescissió immediata del contracte per culpa de la part arrendatària, la qual respon de forma exclusiva davant qualsevol sanció administrativa dictada per la Conselleria de Turisme del Govern de les Illes Balears. 

Clàusula 5.2. Ús exclusiu i limitació d’ocupació 
L’immoble es lloga exclusivament per a l’ús d’habitatge permanent i habitual de la part arrendatària.
 
La part arrendatària s’obliga a respectar el límit màxim d’aforament indicat a la cèdula d’habitabilitat oficial. Queda prohibida la sobreocupació de l’habitatge o el lloguer per habitacions de conformitat amb el Decret 145/1997. 

L’incompliment d’aquest límit d’ocupació o la destinació a habitacions de lloguer és causa de resolució contractual immediata.

Clàusula 5.3. Submissió a les normes de la comunitat
La part arrendatària es compromet a complir en tot moment els estatuts i les normes de règim intern de la comunitat de propietaris de l’edifici (segons l’art. 7.2 de la Llei de propietat horitzontal), i a evitar qualsevol activitat molesta, insalubre, nociva o perillosa. 

La vulneració d’aquestes normes faculta la part propietària a rescindir el contracte.

(Opció 2: l’immoble es troba en sòl rústic)
Clàusula 5.1. Compliment de la Llei de sòl rústic de les Illes Balears
La part arrendatària declara que coneix i accepta que l’immoble és una edificació autoritzada legalment que es troba en sòl rústic protegit per la legislació balear (Llei 6/1997 i modificacions), i que està subjecte a sistemes de subministrament i sanejament autònoms. 

Són a càrrec exclusiu de la part arrendatària els costos del consum d’aigua (inclosos els camions cisterna, si cal), el combustible del generador elèctric i el buidat periòdic de la fossa sèptica, homologada mitjançant una empresa autoritzada. La part arrendatària ha d’evitar qualsevol abocament contaminant. 

Clàusula 5.2. Ús exclusiu residencial i prohibició d’activitats urbanístiques
L’immoble es lloga exclusivament per a l’ús d’habitatge permanent de la part arrendatària. Queda prohibida terminantment la realització de qualsevol activitat comercial, industrial, agrícola o ramadera que la part propietària no autoritzi expressament. Es prohibeix de forma absoluta la instal·lació a la parcel·la de tendes de campanya, caravanes, remolcs, cases prefabricades, contenidors o qualsevol estructura mòbil o fixa. 

L’incompliment d’aquesta clàusula dona lloc a la resolució immediata del contracte. La part arrendatària és l’única responsable davant l’Agència de Defensa del Territori o l’ajuntament.




Clàusula 6. Drets, deures i obligacions de la part arrendadora 

6.1. La part arrendadora s’obliga a cedir l’edificació i a garantir-ne l’ús pacífic per a tot el temps de durada del contracte. 

6.2. La part arrendadora ha de realitzar les reparacions necessàries per tal de garantir les condicions d’habitabilitat de l’edificació, llevat que la necessitat de reparació sigui conseqüència d’un deteriorament negligent o dolós imputable a la part arrendatària, els seus dependents o visitants, per acció o omissió.

6.3. ............... . (Si és necessari, indiqueu altres obligacions i responsabilitats.)

Clàusula 7. Drets, deures i obligacions de la part arrendatària

7.1. La part arrendatària té l’obligació de pagar la renda i fer un ús adequat de l’edificació. Les parts acorden expressament que la renda deguda i no satisfeta genera un interès de demora anual equivalent a l’interès legal dels diners més dos punts. Totes les despeses derivades d’una reclamació judicial o extrajudicial per incompliment van a càrrec de la part deutora. 

7.2. La part arrendatària no pot realitzar, a l’immoble, obres que en modifiquin la configuració o la de qualsevol dels seus accessoris, o que en provoquin una disminució de l’estabilitat o la seguretat, sense el permís de la part arrendadora expressat per escrit.

7.3. La part arrendatària té el deure d’informar la part arrendadora de la necessitat de fer reparacions necessàries. 

7.4. La part arrendatària té el deure de fer-se càrrec de les petites reparacions que exigeixi el desgast per l’ús ordinari de l’habitatge.

7.5. (Opcional) La part arrendatària es compromet a no tenir animals a l’immoble, llevat que hagi obtingut el permís exprés previ per escrit de la part arrendadora.

7.6. La part arrendatària ha de retornar l’edificació en l’estat en què l’ha rebuda.

7.7. ............... . (Si és necessari, indiqueu altres obligacions i responsabilitats.)

Clàusula 8. Dret d’adquisició preferent
D’acord amb l’article 25.8 de la LAU, la part arrendatària renuncia expressament als drets de tanteig i retracte sobre l’habitatge. La part arrendadora li ha de comunicar la intenció de venda amb trenta dies d’antelació.

Clàusula 9. Terminació del contracte

(Opció 1)
El contracte acaba per les causes acordades expressament en aquest contracte (si se n’han previst d’específiques) i que no siguin contràries a les previsions de la LAU; per les causes legals de resolució per incompliment indicades en els punts 1, 2, i 3 de l’article 27 LAU, i per la novació extintiva[footnoteRef:7] i la confusió de drets[footnoteRef:8] regulades en el Codi civil.  [7:  D’acord amb l’art. 1204 CC.]  [8:  Art. 1192 CC. ] 


(Opció 2: podeu incloure una llista de les causes més rellevants o les que les parts considerin més importants de ressaltar. Tot seguit n’hi ha uns exemples.) 
El contracte acaba per les causes següents:

9.1. Pel transcurs del termini pactat o de les seves pròrrogues legals, de conformitat amb el que estableix la LAU per als arrendaments d’habitatge habitual. 
9.2. En cas que la part arrendatària cedeixi o subarrendi l’edificació objecte del contracte sense autorització prèvia de la part arrendadora expressada per escrit. 
9.3. Per falta de pagament de la renda o, si escau, de qualsevol de les quantitats el pagament de les quals hagi assumit o correspongui a la part arrendatària.
9.4. Per la realització en l’immoble d’activitats molestes, insalubres, nocives, perilloses o il·lícites. 
9.5. Per deixar de destinar l’immoble a la finalitat d’habitatge habitual i permanent de la part arrendatària.
9.6. Per la resolució de la part arrendadora, a causa de l’incompliment de la part arrendatària de les obligacions resultants del contracte, d’acord amb l’article 27.1 de la LAU.
9.7. Per la resolució de la part arrendatària, a causa de l’incompliment de la part arrendadora de les obligacions resultants del contracte, d’acord amb l’article 27.1 de la LAU.
9.8. Per qualsevol causa que resulti del contracte, sempre que no s’oposi al que estableix la LAU. 
9.9. Per les causes previstes al Codi civil quan aquest resulti, supletòriament, aplicable al contracte. 

Clàusula 10. Assegurances

(Opcional 1) 
L’edificació disposa d’una assegurança, i el seu cost va íntegrament a càrrec de la part arrendadora.

(Opcional 2) 
La part arrendadora declara que l’edificació arrendada disposa d’una assegurança del continent, el contingut i de responsabilitat civil, pels imports de ............... €. Als efectes de protecció de la part arrendatària, la part arrendadora adjunta la informació sobre les cobertures dels continguts de l’assegurança subscrita. 

Clàusula 11. Obligacions administratives, tributàries i registrals 
De conformitat amb la disposició addicional tercera de la LAU i la normativa autonòmica d’aplicació, s’incorporen a aquest contracte la referència cadastral de l’habitatge i el certificat d’eficiència energètica, els quals s’adjunten com a annex.

Ambdues parts reconeixen la veracitat d’aquestes dades a efecte de la inscripció registral.

Així mateix, ambdues parts fan constar que, atesa la naturalesa d’aquest contracte com a arrendament per a habitatge habitual i permanent, l’operació es troba exempta de l’impost sobre transmissions patrimonials (ITP), de conformitat amb la normativa tributària aplicable gestionada per l’Agència Tributària de les Illes Balears (ATIB). 

Clàusula 12. Submissió a mediació i arbitratge 
Les parts acorden l’obligatorietat de sotmetre a mediació o arbitratge les controvèrsies que, per la seva naturalesa, es puguin resoldre a través d’aquestes formes de resolució de conflictes, de conformitat amb el que estableix la legislació que regula la mediació en afers civils i mercantils i l’arbitratge.[footnoteRef:9] [9:  Vegeu l’art. 6 de la Llei 5/2012, de 6 de juliol, de mediació en assumptes civils i mercantils, i l’art. 9 de la Llei 60/2003, de 23 de desembre, d’arbitratge.] 

	
Clàusula 13. Competència i jurisdicció
Per a la resolució de qualsevol controvèrsia o discrepància derivada de la interpretació, aplicació o incompliment d’aquest contracte que no hagi pogut ser resolta mitjançant la mediació o l’arbitratge previstos en la clàusula 12, les parts se sotmeten expressament a la jurisdicció dels tribunals de ................... (imperativament ha de ser el lloc on es troba situada la finca arrendada, de conformitat amb l’article 52.1.7è de la Llei 1/2000, de 7 de gener, d’enjudiciament civil).

Clàusula 14. Entrada en vigor
Aquest contracte entra en vigor .......................... (Escolliu: el dia de la data assenyalada en el seu encapçalament/el dia ..........................).


Com a prova de conformitat, les parts signen aquest contracte per duplicat i a un sol efecte en el lloc i la data abans indicats.


(signatura)	(signatura)


	La part arrendadora	La part arrendatària






Annex 1
INVENTARI 


L’immoble situat a ............. conté el mobiliari següent:
· .............
· .............
· .............



I com a prova de conformitat, les parts signen aquest annex a un sol efecte al lloc i en la data del contracte principal.


(signatura)	(signatura)

	La part arrendadora	La part arrendatària


Annex 2
(Incloeu aquí la informació sobre l’assegurança.)



Nota: aquest formulari s’ha elaborat gràcies a la col·laboració del Govern de les Illes Balears. L’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.

